Imagini greu de crezut au început să circule prin mediul online. Un taximetrist din municipiul Rădăuți a postat pe Facebook un filmuleț în care apare un bărbat îmbrăcat în haine de preot sau de călugăr și care înjură de mama focului pentru că nu a fost plimbat gratis cu taxi-ul.

Falsul preot chiar aruncă la un moment dat cu o doză, cel mai probabil de bere, către cel care a îndrăznit să-l filmeze.

Respectivul bărbat a mai fost surprins de-a lungul timpului în astfel de ipostaze. El a înjurat de mama focului un alt taximetrist în stația de la magazinul Bucovina din municipiul Suceava.

Acesta obișnuiește să ceară bani pentru construirea unei bisericii, însă sumele obținute de la cetățeni le cheltuie prin crâșme pe băuturi alcoolice.